ประจำเดือนมาวันที่ 10 ถึงตอนนี้ยังคงมีเลือดออกกระปิดกระปอยเวลาทำธุรส่วนตัวในห้องน้ำค่ะ ปกติประจำเดือนมา 3-4 วันหมด แต่ตอนนี้มา 6 วันแล้วค่ะ อาการแบบนี้คืออาการอะไรหรอคะ
สวัสดีค่ะ ประจำเดือนที่ปกตินั้นจะมาได้นานตั้งแต่ 2-7 วัน ดังนั้น หากประจำเดือนมายังไม่เกิน 7 วัน จึงยังถือว่าเป็นประจำเดือนที่ปกติค่ะแต่หากมานานเกิน 7 วัน หรือมีอาการเลือดออกกะปริดกะปรอยเป็นระยะๆ ในช่วงที่ไม่ใช่ประจำเดือน อาจเกิดได้จากหลายสาเหตุ เช่น- เป็นภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น แต่จะมีอาการปวดท้องน้อยร่วมด้วย- การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ- มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้- ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นดังนั้นแนะนำให้สังเกตเลือดที่ออกไปก่อนค่ะ หากเลือดออกนานเกิน 7 วัน หรือมีปริมาณเลือดมาก มีปวดท้องน้อย มีตกขาว จึงควรไปพบสูติ-นรีแพทย์ค่ะ